કચ્છી દશા ઓસવાળ સમાજના દિલીપભાઈએ આ વિશે ‘મિડ-ડે’ને કહ્યું હતું કે ‘મારી સાળીના દીકરાનાં લગ્ન હોવાથી અમે ડોમ્બિવલી (વેસ્ટ)માં તેમના ઘરે ગયા હતા. લગ્ન ડોમ્બિવલી (ઈસ્ટ)ના શુભમંગલ કાર્યાલય હૉલમાં હતાં. એથી માનસીની સાથે મારો દીકરો અને તેના મામાનો દીકરો એમ ત્રણ જણ કપડાં, ઘરેણાં, રોકડ રકમ, મોબાઇલ, ઘડિયાળ અને મહkવના ડૉક્યુમેન્ટ્સ વગેરે મળીને દોઢ લાખ રૂપિયાની માલમતા ભરેલી બૅગ લઈને રિક્ષામાં લગ્નના હૉલ પર પહોંચ્યાં હતાં. ત્યાં રિક્ષામાંથી ઊતર્યા બાદ ૧૦થી ૧૫ મિનિટ પછી અચાનક માનસીને બૅગ તેઓ રિક્ષામાં ભૂલી ગયા હોવાનું યાદ આવ્યું હતું એટલે તેણે મને ફોન કરીને જાણ કરી હતી. ત્યારે અમે તરત જ ડોમ્બિવલી (ઈસ્ટ)માં રિક્ષા-સ્ટૅન્ડ પર પહોંચ્યા હતા અને રિક્ષાની તપાસ કરી હતી, પરંતુ કોઈ માહિતી મળી ન હોવાથી ડોમ્બિવલી (વેસ્ટ)માં વિષ્ણુનગર પોલીસ-સ્ટેશનમાં ફરિયાદ નોંધાવી હતી અને લગ્ન શરૂ થઈ ગયાં હોવાથી ફરી લગ્નમાં પહોંચ્યા હતા.’